**OPĆINA SVETI JURAJ NA BREGU**

PLEŠKOVEC 29

40311 LOPATINEC

OIB 23610091824

BROJ ŽIRO RAČUNA: HR7023400091844000009

Pleškovec, 14.02.2022.

DRŽAVNI URED ZA REVIZIJU

PODRUČNI URED ČAKOVEC

**BILJEŠKE UZ GODIŠNJI IZVJEŠTAJ O IZVRŠENJU PRORAČUNA**

**OPĆINE SV. JURAJ NA BREGU**

**ZA RAZDOBLJE 01.01.2021. - 31.12.2021.**

Sukladno odredbama članka 108. do 112. Zakona o Proračunu (NN 87/08 i 136/12) daje se godišnji izvještaj o izvršenju proračuna Općine Sveti Juraj na Bregu za 2021. godinu, kojim se prikazuju:

* U općem dijelu ukupni prihodi i primici, te rashodi i izdaci, prikazani kroz račun prihoda i rashoda
* U bilješkama podaci o zaduživanju i danim jamstvima, te obrazloženje ostvarenja pojedinih stavaka

Osim navedenog u prilogu Proračunu daju se podaci o stanju obveza i potraživanja, te imovine

i vlastitih izvora Općine Sveti Juraj na Bregu na dan 31.12.2021. godine.

**OBRAZLOŽENJE IZVRŠENJA PRORAČUNA**

**Opći dio**

U izvještajnom razdoblju prihodi i primici Proračuna Općine Sveti Juraj na Bregu realizirani su u visini od 17.600.005,94 kuna, dok su rashodi i izdaci realizirani u visini od 12.814.735,11 kuna.

Iz navedenog proizlazi višak prihoda tekuće godine u iznosu od 4.785.270,83 kuna, a uz preneseni manjak iz prethodnih godina u iznosu od 1.700.706,89 kuna višak obračunskog razdoblja iznosi 3.084.563,94 kuna.

**BILJEŠKE UZ OBRAZAC PR-RAS**

AOP 004 smanjeni su prihodi od poreza i prireza na dohodak u odnosu na 2020. godinu za 2,7 %.

AOP 010 Ostvaren je veći iznos povrata poreza i prireza na dohodak za 37,3 % što je rezultat poreznih reformi države.

AOP 018 Porasli su porezi na imovinu za 26,40 %, zbog veće naplate poreza na promet nekretnina.

AOP 053 Općini Sveti Juraj na Bregu je u 2021. godini isplaćeno od Agencije za plaćanja u poljoprivredi za razvoj ruralnih područja iznos od 2.292.065,67 kn, te potpora za lokalni razvoj u sklopu inicijative Leader u iznosu 299,150,44 kn.

AOP 056 u 2021. godini je Općini uplaćeno 4.615.891,15 kn kompenzacijskih mjera.

AOP 078 Ostvareni su veći prihodi od finanijske imovine za 179,40 %, jer je isplaćena veća dobit trgovačkih društava u odnosnu na prethodnu godinu.

AOP 086 Prihodi od nefinancijske imovine su narasli za 51,80 %, u odnosu na prethodnu godinu, zbog znatno veće isplate naknade za pridobivanje količine energije.

AOP 116 Komunalni doprinosi su u 2021. plaćeni u iznosu od 174.181,14 kn, što je za 66,80 % više od prethodne godine.

U dijelu rashoda u odnosu na 2020. godinu:

AOP 147 Rashodi za zaposlene su se povećali za 28,30 %, što je rezultat većeg broja prosječnog broja zaposlenih tokom godine.

AOP 158 Materijalni rashodi u 2021. godini su porasli za 15,6 %, najviše zbog povećanja cijena električne energije, vode, plina, te komunalnih usluga.

AOP 191 Financijski rashodi su smanjeni za 40,20 %, zbog manjih kamata, budući je s 31.12.2021. godine otplaćen PBZ kredit.

AOP 216 Općina Sveti Juraj na Bregu je tokom godine subvencionirala razne događaje na području Općine u iznosu od 41.000,00 kn.

AOP 228 Općina je sudjelovala sa 1.037.174,22 kn, odnosno 40% ukupnog iznos u financiranju dogradnje i opremanja školske zgrade Osnovne škole Ivana Gorana Kovačića.

AOP 253 povećane su naknade građanima i kućanstvima za 10,7 %, na što je utjecalo povećanje sufinanciranja vrtića, prehrane,te jednokratnih novčanih pomoći socijalno potrebitima.

AOP 236 Općina sufinancira boravak djece u Dječjem vrtiću „Jurovska pčelica“, te je taj iznos u 2021. godini iznosio 897.025,00 kn.

AOP 260 tekuće donacije su povećane za 19,10 %, što je rezultat većeg opsega rada i djelovanja u 2021. godini.

AOP 358 ulaganja u građevinske objekte je povećano za 83,40 % zbog sanacije postojećih cesta, odnosno asfaltiranja novih, te je uloženo u izgradnju dječjeg igrališta u Brezju.

Svi prihodi i rashodi u okviru su planiranih prihoda i rashoda tekuće godine.

Korekcije rezultata nije bilo.

**BILJEŠKE UZ NT OBRAZAC**

Stanje novčanih sredstava na dan 31.12.2021. godine iznosi 3.661.927,81 kn i identičan je stanju poslovnog računa i blagajne Općine Sveti Juraj na Bregu na dan 31.12.2021.

Sveukupno stanje nefinancijske imovine s 31.12.2021. godine iznosi 24.226.279,51 kuna.

**IZVJEŠTAJ O ZADUŽIVANJU I DANIM JAMSTVIMA NA DAN 31.12.2021.**

**Krediti Općine:**

Općina se zadužila kreditom kod Addiko banke 2013. godine u iznosu od 3.000.000.00 kuna do dana 31.12.2021. godine otplaćeno je:

- glavnice 2.658.694,02 kuna

- kamate 592.394,77 kuna

-------------------------

Ostalo za otplatu = 341.305,98 kuna

Kredit Privredne banke Zagreb u iznosu od 1.000.000,00 kuna do dana 31.12.2021. godine otplaćeno je:

- glavnice 1.000.000,00 kuna

- kamate 76.736,61 kuna

----------------------

Ostalo za otplatu = 0,00 kuna

Kredit HBOR-a u iznos od 2.360.124,60 kn do dana 31.12.2021. godine otplaćeno je:

- glavnice 1.058.323,52 kuna

- kamate 214.790,31 kuna

----------------------

Ostalo za otplatu = 1.301.801,80 kuna

Općina redovito otplaćuje glavnicu i kamatu, te nema dospjelih obveza po osnovi kredita i kamata.

Općina Sveti Juraj na Bregu nema sudskih sporova.

**IZDANA JAMSTVA:**

U 2021. godini Općina Sveti Juraj na Bregu je izdala slijedeća jamstva:

* Međimurske vode na iznos od 180.625,00 kn
* Ministarstvo regionalnog razvoja i fondova EU na iznos od 300.000,00 kn

**PRIMLJENA JAMSTVA:**

U 2021. godini Općina Sveti Juraj na Bregu je primila slijedeća jamstva:

* Filip Klobučarić na iznos od 10.000,00 kn – povrat stipendije
* Mull-Trans d.o.o. na iznos od 100.000,00 kn vezano na koncesiju odvoza otpada
* Magic Net d.o.o. na iznos 10.000,00 kn vezano uz izgradnju WiFi infrastrukture
* Tekeli projekt-inženjering d.o.o. na iznos od 50.000,00 kn vezano na rekonstrukciju Dječjeg vrtića Brezje
* Tekeli projekt-inženjering d.o.o. na iznos od 5.000,00 kn

**Načelnik:**

Anđelko Nagrajsalović

\_\_\_\_\_\_\_\_\_\_\_\_\_\_\_\_\_\_\_\_